**Dyddiad cyhoeddi:** 30 Tachwedd 2023

**Cais Rhyddid Gwybodaeth** 259/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Rwy'n ysgrifennu atoch i ofyn am wybodaeth am orsaf Bws Caerdydd. A oes dyddiad agor swyddogol wedi’i bennu? Os felly, pa bryd? Faint sydd wedi cael ei wario ar yr orsaf bws, a beth oedd symiau’r cyfraniadau i’r orsaf? Pa gwmnïau bysiau fydd yn defnyddio’r orsaf?**

**YMATEB**

* Mae TrC yn gyfrifol am y gwaith paratoi a pharodrwydd gweithredol Cyfnewidfa Bws Caerdydd; cafodd y gwaith o adeiladu’r datblygiad ehangach ei wneud gan eraill, a Llywodraeth Cymru oedd y cleient.
* Nid oes dyddiad agor swyddogol wedi cael ei gyhoeddi eto; mae disgwyl i weithrediadau gwasanaethau bysiau ddechrau yn ystod gwanwyn 2024.
* Mae £8.332m wedi cael ei wario ar yr orsaf fysiau ers mis Tachwedd 2023.
* Mae Llywodraeth Cymru wedi ariannu gwerth llawn y costau paratoi, yn ogystal â'r costau gweithredol.
* Mae ymgynghoriad ffurfiol yn dal i fynd rhagddo i gytuno ar delerau y bydd gweithredwyr yn eu defnyddio ar gyfer yr orsaf bws.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".